Temeljem članka 32. stavka 1. podstavka 8. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20) Gradsko vijeće Grada Starog Grada na XXXVIII. sjednici održanoj dana 11. veljače 2021. godine, *d o n o s i*

**O D L U K U**

**o davanju suglasnosti za provedbu ulaganja i prijavu na natječaj za provedbu tipa operacije**

**2.1.1 „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo“ za projekt „Adaptacija prostora za pripremu hrane Dječjeg vrtića „Sardelice““**

**Članak 1.**

Ovom Odlukom daje se suglasnost za provedbu ulaganja i prijavu na natječaj za projekt „Adaptacija prostora za pripremu hrane Dječjeg vrtića „Sardelice“ procijenjene vrijednosti od 338.683,89 kuna u svrhu prijave na natječaj za provedbu tipa operacije 2.1.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo“, a sve temeljem odredbi Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD - lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. - 2020.

**Članak 2.**

Podnositelj prijave i korisnik projekta biti će Grad Stari Grad.

**Članak 3.**

Prilog ove Odluke je „Opis projekta/operacije“ koji čini njezin sastavni dio.

**Članak 4.**

Ova Odluka stupa na snagu danom donošenja, a objavit će se u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 406-01/21-01/2 PREDSJEDNIK

URBROJ: 2128/03-21-2 GRADSKOG VIJEĆA

Stari Grad, 11. veljače 2021. godine  *Teo Bratanić*